**การวิจัยในชั้นเรียน**

**ชื่อเรื่อง** การส่งเสริมศักยภาพของนักเรียนที่มีความสามารถพิเศษด้านศิลปะการวาดภาพ

**ชื่อผู้วิจัย** นางสาวศศิชณา ดิษฐเจริญ

**ปฏิบัติหน้าที่** ครูกลุ่มสาระการเรียนรู้ศิลปะ

**ความเป็นมาและความสำคัญของปัญหา**
 ศิลปะหมายถึงการกระทำหรือขั้นตอนของการสร้างชิ้นงานศิลปะโดยมนุษย์ คำแปลในภาษาอังกฤษที่ตรงที่สุดคือ Art ศิลปะเป็นคำที่มีความหมายกว้าง แต่ส่วนใหญ่แล้วจะมีความหมายเกี่ยวกับการสร้างสรรค์, [สุนทรียภาพ](http://th.wikipedia.org/wiki/%E0%B8%AA%E0%B8%B8%E0%B8%99%E0%B8%97%E0%B8%A3%E0%B8%B5%E0%B8%A2%E0%B8%A0%E0%B8%B2%E0%B8%9E), หรือการสร้างอารมณ์ต่าง ๆ ในการดำรงชีวิตประจำวันของมนุษย์ได้สัมผัสกับศิลปะทุกแขนงในลักษณะต่างๆกัน คือมนุษย์เป็นทั้งผู้สร้าง และผู้รับงานศิลปะ ศิลปะเป็นผลงานอันเกิดจากการพากเพียรพยายามของมนุษย์เพื่อสนองความต้องการของตนเองและสังคม รูปแบบของผลงานจึงสะท้อนถึงแนวคิด ความเชื่อ สภาพความเป็นอยู่ สภาพสังคมและประเพณีของคนกลุ่มนั้น ยุคนั้น เพื่อเป็นเครื่องยืนยันความมีวัฒนธรรม และความเป็นมนุษย์ที่สมบูรณ์กว่าสัตว์โลกทั้งหลาย
 ด้วยการศึกษาในปัจจุบันเน้นให้นักเรียนเป็นผู้กล้าแสดงออกทางความสามารถ และความคิดสร้างสรรค์ และในนักเรียนที่มีความบกพร่องทางการได้ยินก็สนใจด้านงานศิลปะการวาดภาพเป็นพิเศษโดยเฉพาะงานศิลปะการวาดภาพสามารถสัมผัสได้ด้วยการมองเห็นนักเรียนจึงสนุกกับการเรียนรู้ และในกลุ่มนักเรียนบกพร่องทางการได้ยินก็มีนักเรียนที่มีความสามารถพิเศษในการวาดภาพ ดังนั้นเพื่อเป็นการส่งเสริมศักยภาพของผู้เรียนที่มีความสามารถพิเศษด้านศิลปะวาดภาพจึงได้ทำการคัดเลือกนักเรียนที่มีความสนใจ และมีความสามารถพิเศษในการสร้างสรรค์งานศิลปะวาดภาพเข้าร่วมการฝึกฝน เพิ่มเติมด้านเทคนิควิธีการสร้างงาน และวิธีการเขียนภาพแบบต่างๆ นอกเหนือเวลาเรียนปกติ เพื่อเสริมสร้างความชำนาญ และประสบการณ์ เพื่อให้ผู้เรียนพัฒนาความสามารถของตน และเป็นผู้สร้างสรรค์งานศิลปะที่มีคุณภาพได้

**วัตถุประสงค์ของการวิจัย**

 เพื่อส่งเสริมศักยภาพของผู้เรียนที่มีความสามารถพิเศษด้านศิลปะวาดภาพ

**ความสำคัญของการวิจัย** เพื่อให้นักเรียนสร้างสรรค์งานศิลปะที่มีคุณภาพ

**วิธีการดำเนินการวิจัย**

 **กลุ่มเป้าหมาย(ประชากรและกลุ่มตัวอย่าง)** ประชากร : นักเรียนชั้นมัธยมศึกษาตอนปลาย
 กลุ่มตัวอย่าง : นักเรียนชั้นมัธยมศึกษาตอนปลายที่มีความสามารถพิเศษด้านศิลปะ

 **เครื่องมือที่ใช้ในการวิจัย**
 แบบฝึกเพื่อการพัฒนาความสามารถด้านการสร้างงานศิลปะวาดภาพ
 **การดำเนินการวิจัย**
 1. คัดเลือกกลุ่มตัวอย่างที่มีความสามารถพิเศษด้านศิลปะ จากผู้เรียนระดับมัธยมศึกษาปีที่ 4 – 6 ได้จำนวน 3 คน
 1.1 นักเรียนที่มีความสามารถพิเศษด้านศิลปะ โดยพิจารณาจากผลงานที่นักเรียนสร้างสรรค์ในชั่วโมงเรียนวิชาศิลปศึกษาจำนวน 3 ชิ้น
 1.2 นักเรียนที่มีความสนใจและเต็มใจในการทำกิจกรรมพิเศษหลังเลิกเรียน
2. เครื่องมือที่ใช้ในการวิจัย : แบบฝึกเพื่อการพัฒนาความสามารถด้านศิลปะวาดภาพ
3. ขั้นตอนการปฏิบัติต่อผู้เรียน
 3.1 สร้างแบบฝึก : ครูที่สอนศิลปศึกษาช่วยกันสร้างแบบฝึก

 3.2 แจ้งขั้นตอนการปฏิบัติต่อผู้เรียน ทำการฝึกระหว่างเวลา 15.30 – 16.30 น. ของทุกวันอังคาร พุธ และวันพฤหัสบดี
 3.3 ผู้เรียนฝึกการเขียนภาพตามขั้นตอนโดยใช้เวลา 1 ภาคเรียน( ภาคเรียนที่ 2 ปีการศึกษา 2527) และมีครูผู้ฝึกสอนคอยแนะนำให้คำปรึกษา
 3.4 ตรวจสอบคุณภาพผลงาน

 3.5 ผู้เรียนจัดทำผลงานสรุปของตนเอง 2 ชิ้น

  **ผลการวิจัย**

 นักเรียนที่ได้รับการส่งเสริมศักยภาพความสามารถพิเศษด้านศิลปะการวาดภาพมีศักยภาพในการสร้างงานศิลปะดีขึ้น และสร้างสรรค์ผลงานศิลปะได้อย่างมีคุณภาพ

**สรุปวิจัยในชั้นเรียนรื่อง** การส่งเสริมศักยภาพของนักเรียนที่มีความสามารถพิเศษด้านศิลปะการวาดภาพ

**สรุปผลการวิจัย**

 นักเรียนที่ได้คัดเลือกจากนักเรียนชั้นมัธยมศึกษาปีที่ 4-6 ที่มีความสามารถพิเศษด้านศิลปะวาดภาพ ที่ได้ผ่านการฝึกเข้มจากแบบฝึกการวาดภาพระบายสีตั้งแต่ขั้นต้นถึงขั้นสุดท้ายตามการฝึก มีการพัฒนาด้านทักษะในการวาดภาพ เทคนิคการใช้สีประเภทต่าง ๆ และมีการแก้ไขปัญหาที่เกิดจากการทำงานได้ดีขึ้น นักเรียนที่ได้รับคัดเลือกสามารถสร้างผลงานศิลปะวาดภาพด้วยเทคนิควิธีต่างๆ ได้ตามที่ได้รับการฝึกเข้มจากแบบฝึก นักเรียนตั้งใจในการฝึกมาตรงเวลา เมื่อมีปัญหาก็ปรึกษาครู ครูต้องคอยชี้แนะให้นักเรียนอย่างใก้ลชิดเมื่อนักเรียนเรียนรู้เทคนิคต่างๆของการวาดภาพแล้ว ครูจะฝึกฝนทางด้านทักษะการสร้างสรรค์ผลงาน ความคิดสร้างสรรค์ ทักษะการแก้ปัญหา ในการฝึกฝนทักษะนี้ต้องใช้เวลาเยอะพอสมควร และเปิดโอกาสให้นักเรียนได้ใช้ความคิดสร้างสรรค์ และความสามารถในการสร้างสรรค์ผลงานด้วยตนเองโดยครูคอยสังเกตการฝึกอยู่ห่างๆ ในการฝึกจากการสังเกตนักเรียนสนุกกับการเรียนรู้ มีความเต็มใจที่จะสร้างสรรค์ผลงาน สรรค์หาความรู้แบบใหม่ๆอยู่เสมอ จากการประเมินผลงานศิลปะระหว่างก่อน-หลังเข้ารับการฝึกฝน ผลงานหลังการฝึก สะท้องให้เห็นได้ว่านักเรียนมีรูปแบบการสร้างสรรค์งานศิลปะดีขึ้น มีทักษะเพิ่มขึ้นไม่ว่าจะเป็นการออกแบบภาพ การจัดองค์ประกอบ การลงสี เทคนิคในการวาดภาพ การคิดหัวข้อเรื่องราวในการวาดภาพ การสื่อความหมายของภาพ กล้าคิดกล้าแสดงออกมากขึ้น สรุปได้ว่า นักเรียนที่ได้รับการส่งเสริมศักยภาพความสามารถพิเศษด้านศิลปะการวาดภาพมีศักยภาพในการสร้างงานศิลปะดีขึ้น และสร้างสรรค์ผลงานศิลปะได้อย่างมีคุณภาพ

 **ข้อเสนอแนะ**

  ปัญหาในการฝึก : นักเรียนไม่ค่อยมีเวลาในการเรียนกิจกรรมได้เต็มที่ เนื่องจากต้องกลับบ้านตรงเวลา และต้องไปทำกิจกรรมอื่นๆ เวลาในการฝึกฝนจึงจำกัดอยู่เพียง 2 ครั้ง ต่อ 1 สัปดาห์ ถ้ามีการขยายเวลาในการฝึกให้มากขึ้นจะสามารถพัฒนาทักษะได้มากขึ้น

 **ผู้วิจัย นางสาวศศิชณา ดิษฐเจริญ**

**การวิจัยในชั้นเรียน**

**เรื่อง**

การส่งเสริมศักยภาพของนักเรียนที่มีความสามารถพิเศษด้านศิลปะการวาดภาพ

**ผู้วิจัย**

นางสาวศศิชณา ดิษฐเจริญ

โรงเรียนเศรษฐเสถียร ในพระราชูปถัมภ์

สำนักบริหารงานการศึกษาพิเศษ

กระทรวงศึกษาธิการ